Malmö cunta con 16 parques públicos nel centru urbanu y les sos proximidaes.[28] El más importante ye Folkets Park, abiertu al públicu en 1891 y consideráu el más antiguu de Suecia.[29] Amás de ser una área de recréu puede allugar conciertos, feries y eventos especiales.[29] Otros parques reseñables son Slottsparken; el xardín orgánicu de Slottsträdgården, nes proximidaes del Castillo de Malmö; Pildammsparken, colos sos 45 hectárees de paisaxe natural, y Kungsparken.[28]